חוק התחדשות עירונית (הסכמים לארגון עסקאות), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2630, עמ' 616, 2017-04-03T00:00:00+03:00
חוק התחדשות עירונית (הסכמים לארגון עסקאות), התשע"ז-2017 התקבל בכנסת ביום כ"ג באדר התשע"ז (21 במרץ 2017). החוק נועד להתמודד עם תופעה רווחת שבמסגרתה בעלי דירות, אשר חתמו על הסכם לארגון עסקת פינוי ובינוי עם מארגן, נותרים כבולים להסכם כאמור חרף התעכבותה של העסקה. לפיכך, החוק תוחם את תקופת הכבילה כך שבחלוף התקופות הקבועות, יפקע תוקפו ובכך יתאפשר קידומם של פרויקטים לפינוי ובינוי בידי הדיירים עצמם, מארגנים אחרים או יזמים. בהתאם לזאת, החוק יוסיף ויתמרץ המארגנים לפעול ביעילות, בזריזות ובשיתוף מלא של בעלי הדירות במידע טרם חתימה העסקה ואף במהלכה.